Marijampolė City

Marijampolė City – Lietuvos futbolo komanda iš Marijampolės.

Istorija 
Klubas buvo įkurtas 2018 m. kaip VšĮ „Suvalkijos jaunimo futbolo klubo akademija“. Komanda iš pradžių vadinosi FA Suvalkija, vėliau Marijampolė City. Klubui vadovavo Marijampolės apskrities futbolo federacijos prezidentas Žydrūnas Buzas. 

2019 m. įgijo Antros lygos licenciją. ir debiutavo trečios pakopos pirmenybėse ir tarp 13 dalyvių liko penktoje vietoje. 2019 m. gruodžio 11 d. pasirodė pranešimai, kad Marijampolės „FK Sūduvos“ klubo rėmėjai ARVI grupė nuo sekančio sezono neberems FK Sūduvos. Tuo pačiu metu spaudoje pasirodė pranešimai apie Marijampolė City vadovo Žydrūno Buzo priešpriešą Lietuvos čempionams.

2020 m. klubui buvo suteikta Antros lygos licencija, tačiau vėliau vadovai atsisakė planų dalyvauti pirmenybėse. Klubas toliau dirbo tik su vaikais ir jaunimu.

2022 m. balandžio mėn. prie klubo prisijungė Kazlų Rūdos FK Šilas, žaidžiantis LFF I lygoje. FK Šilas jau kurį laiką nesutarė su Kazlų Rūdos savivaldybe ir, sulaukę palaikymo iš Marijampolės, balandžio 19 d. oficialiai pakeitė komandos pavadinimą. Šitaip Marijampolė City tapo 2022 m. LFF I lygos dalyve.

2023 m. pradžioje klubo savininkais tapo Sakartvelo investuotojai, o valdymą perėmė Levanas ir Aleksandra Hulordavai, kovo mėn. įregistruota VšĮ „MML-City“. Suvalkijos FA toliau vadovavo Žydrūnas Buzas, tačiau trečdalis akcijų buvo perleista MML City, kad komanda patenkintų licencijavimosi kriterijus. Birželio mėn. pranešta apie tai, kad oficialiai keičiamas klubo pavadinimas į MML City, sukurtas naujas logotipas. Tačiau liepos pabaigoje klubo vadovai panoro sugrąžinti „Marijampolė City“ pavadinimą. Birželio mėnesį pasirodė pranešimai apie tai, kad klubas laiku neišmoka atlyginimų žaidėjams, įsiskolinimai firmoms ir organizacijoms taip pat nepadengti. Rugpjūčio mėnesį klubo savininkai tikino kad visos skolos padengtos. Rugsėjo mėn. pradžioje du, su profesionalaus žaidėjo kontraktais žaidę futbolininkai, laimėjo bylas prieš klubą dėl nesumokėtų atlyginimų.

2023 m. birželio mėnesį kilo įtarimų dėl galimo rungtynių įtakojimo rungtynėse prieš FK Minija. Po tyrimo, Ukwubile Raphael Chukwurah iš Nigerijos gavo 10 rungtynių diskvalifikaciją, o klubui paskirta 1000 eurų bauda.

2023 m. birželio mėnesį mirė klube žaidęs Karolis Chvedukas. Vienu metu buvo įtariama žmogžudystė, tačiau teisėsaugos institucijos tai paneigė. 

Rugpjūčio 21 d. vėl kilo įtarimų dėl manipuliavimo rungtynių rezultatu – komanda pralaimėjo Žalgiriui B rezultatu 0:6. Po tyrimo, LFF drausmės komitetas 4 žaidėjams skyrė 15 rungtynių diskvalifikaciją.

O 2023 m. rugsėjo 6 d. Pirmos lygos rungtynės prieš Riteriai B buvo nutrauktos po pirmojo kėlinio. MML City žaidėjai po pertraukos negrįžo į aikštę. LFF drausmės komitetas pradėjo tyrimą.

Rugsėjo mėnesį įvyko „dar viena klubo dalininkų rotacija ir konfrontacija“ Žydrūno Buzo nebeliko MML City dalininkų tarpe, klubas priklausė Tomui Glavinskui, Mindaugui Vilkui, Gruzijos ir Ukrainos pilietybes turintiems Levanui Lomidzei ir Levanui Hulordavai. FA Suvalkija toliau liko Ž.Buzo nuosavybe, o dėl perleistų trečdalio akcijų vyko ginčai.

Rugsėjo 15 d. MML City pralaimėjo FK Babrungui rezultatu 2:6, buvo gautas raportas apie įtartinus statymus lažybų rinkoje. Rugsėjo 25 d., po LFF posėdžio, buvo nutarta atimti iš MML City I lygos licenciją, ir šalinti komandą iš pirmenybių. Po drausmės komiteto tyrimo taip pat tikimasi nuobaudų ir žaidėjams.
Komanda jau buvo sužaidusi daugiau nei pusę sezono rungtynių, todėl iki šiol pasiekti rezultatai liko galioti, o likusiose 8 rungtynėse įskaityti techniniai pralaimėjimai.

Klubo logotipai

Spalvinė gama 

Akademijos komandos žaidžia mėlynomis aprangomis su baltais žymenimis.

 2019

 2022

Gamintojai 
 2019 : Adidas
 2022 : Adidas

Aprangos pokyčiai

Sezonai 

|}

Marijampolė City

Sudėtis 
Atnaujinta: 

 
 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 
 

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 
 

 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
 
 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Žinomi žaidėjai 
 Gytis Urba
 Audrius Brokas
 Evaldas Grigaitis
 Karolis Chvedukas

Treneriai 
 Gedemenas Jarmalavičius – 2022 m. – 
  	Rolandas Čepkauskas – 2023 m.

Taip pat žiūrėti 
 FK Žydrius Marijampolė
 FK Šilas Kazlų Rūda

Šaltiniai

Nuorodos 
 Oficiali akademijos svetainė
 Akademijos facebook paskyra
 SOCCERWAY
 SOFASCORE
 FLASHSCORE
 Transfermarkt

Lietuvos futbolo klubai
Marijampolės futbolas